open-index/open-wikipedia-markdown huggingface dataset:
אוניברסיטת דרקסל

**אוניברסיטת דרקסל** (באנגלית: **Drexel University**) היא אוניברסיטת מחקר פרטית שהקמפוס הראשי שלה בפילדלפיה, פנסילבניה, ארצות הברית. היא נוסדה בשנת 1891 על ידי אנתוני ג'וזף דרקסל, איש עסקים ופילנתרופ. בתחילה, המוסד נוסד **כמכון דרקסל לאמנות, מדע ותעשייה**. שמו שונה ל**מכון הטכנולוגי של דרקסל** ב-1936, לפני שקיבל את שמו הנוכחי ב-1970.

בשנת 2020 למדו באוניברסיטה למעלה מ-24,000 סטודנטים ופעלו בה למעלה מ-70 תוכניות לתואר ראשון ויותר ממאה תוכניות לתארים מתקדמים. מבין הבוגרים הבולטים של המכללה ניתן למנות את ויולט אוקלי, מליק רוז, דייוויד שולקין, אליה סבור, קתרין מקנמרה, פול ברן ואלאסן ואטארה.

האוניברסיטה חברה באיגוד האוניברסיטאות הטכנולוגיות העצמאיות.

## היסטוריה
[ממוזער|[פסל (יצירה)|פסל אנתוני ג'וזף דרקסל של משה ג'ייקוב יחזקאל, 1904. הפסל הוצב בקמפוס דרקסל ב-1966.]]
שמאל|ממוזער|הבניין הראשי שנחנך ב-1891.
אוניברסיטת דרקסל נוסדה בשנת 1891 כמכון דרקסל לאמנות, מדע ותעשייה על ידי איש הכספים והפילנתרופ של פילדלפיה אנתוני ג'וזף דרקסל. היעד המקורי של המוסד היה לספק הזדמנויות חינוכיות ב"מקצועות ומדעים" לנשים וגברים מכל הרקעים החברתיים. המוסד נודע כמכון הטכנולוגי של דרקסל ב-1936 שב-1970 קיבל מעמד של אוניברסיטה. בכך הפך המכון לאוניברסיטת דרקסל.

למרות שינויים רבים במאה השנים הראשונות שלה, האוניברסיטה שמרה על אופייה הפרטי והכללי. בשנת 1919 המכון הציג תוכניות מהותיות להכנת הסטודנטים לקריירה משמעותית.

בשנים 1995–2009, אוניברסיטת דרקסל עברה שינויים רבים ובהם עלייה במספר הסטודנטים וסינון קפדני יותר. בשנת 2002 הוקמה המכללה האוניברסיטאית לרפואה של דרקסל. בשנת 2006 הוקם בית הספר למשפטים, ובשנת 2011 השיג בית הספר למשפטים את כל האישורים של איגוד עורכי הדין האמריקאי.

## דירוגים בין-לאומיים
* דירוג שנגחאי (2024) - מקום 401–500
* דירוג QS לאוניברסיטאות (2024) - מקום 601–610
* דירוג Times Higher Education (2024) - מקום 351–400

## קישורים חיצוניים

* 

## הערות שוליים

*
קטגוריה:ערכים שבהם תבנית אתר רשמי אינה מתאימה להוספה אוטומטית
דרקסל
דרקסל
אוניברסיטת אלטו

**אוניברסיטת אלטו** (בפינית: **Aalto-yliopisto**) היא אוניברסיטת מחקר ציבורית הממוקמת באספו, מיקלי ובהלסינקי שבפינלנד. האוניברסיטה הוקמה בשנת 2010 כמיזוג של שלוש אוניברסיטאות פיניות גדולות: אוניברסיטת הלסינקי לטכנולוגיה, בית הספר לכלכלה של הלסינקי והאוניברסיטה לאמנות ועיצוב בהלסינקי. האוניברסיטה חברה בוועידת בתי הספר האירופיים לחינוך ומחקר הנדסי מתקדם ובברית N5T.

האוניברסיטה מורכבת משישה בתי ספר עם קרוב ל-12,000 סטודנטים ו-4,000 אנשי צוות וסגל, מה שהופך אותה לאוניברסיטה השנייה בגודלה בפינלנד.
האוניברסיטה נקראת על שמו של אלוור אלטו, אדריכל פיני בולט שלמד באוניברסיטת הלסינקי לטכנולוגיה. אלטו גם תכנון חלק גדול מהקמפוס הראשי של האוניברסיטה ב.

מבין הדמויות הבולטות שלמדו או לימדו באוניברסיטה (ובמוסדות הקודמים לה) ניתן למנות את אלוור אלטו, גונר נורדסטרום, ארטורי אילמארי וירטאנן ויורמה אולילה.

## היסטוריה
בשנת 2004 פקידי משרד האוצר הפיני הגיעו למסקנה שבפינלנד יש יותר מדי אוניברסיטאות ומכונים להשכלה גבוהה. בעקבות זאת, הציע, נשיא האוניברסיטה לאמנות ועיצוב הלסינקי מיזוג מוסדות קיימים. בשנת 2007 החליטה  לבחון את האפשרות לאיחוד לעומק.

ב-29 במאי 2008 הודיעה הממשלה כי האוניברסיטה החדשה תיקרא על שמו של האדריכל הפיני אלבר אלטו לאור הישגיו בטכנולוגיה, הכלכלה והאמנות. שרת החינוך הפינית סארי סרקומה חתמה על אמנת אוניברסיטת אלטו ב-25 ביוני 2008 בהלסינקי, ביחד עם נציגי התעשיות הפיניות וארגונים מקצועיים נוספים. ב-19 בדצמבר 2008 נבחרה  על ידי המועצה להיות הנשיאה הראשונה של אוניברסיטת אלטו.

אוניברסיטת אלטו החלה לפעול ב-1 בינואר 2010. בתהליך יצירת האוניברסיטה תוקן חוק האוניברסיטאות כדי שהאוניברסיטה תהיה רשאית לאסוף הקדשים. האוניברסיטה הצליחה להגיע ליעד שלה לאסוף 200 מיליון אירו בתרומות פרטיות. הסכום הוגדל פי 2.5 על ידי הממשלה הפינית.

## מינהל וארגון
האוניברסיטה מנוהלת על ידי מועצת קרן אוניברסיטת אלטו בת שבעה חברים. המועצה מחליטה על האסטרטגיה, התפעול, הנכסים והכספים של הקרן, וכן ממנה את נשיא האוניברסיטה וסגני הרקטורים. האוניברסיטה מאורגנת בשישה בתי ספר עם דיקנים ומבנים אדמיניסטרטיביים בהתאמה.

באוניברסיטה פועלים שישה בתי ספר:
*  (Aalto ARTS)
*  (Aalto CHEM)
* בית הספר למינהל עסקים (Aalto BIZ)
*  (Aalto ELEC)
*  (Aalto ENG)
* בית הספר למדעים (Aalto SCI)

יחידות נוספות הפועלות באוניברסיטה:
* 
* היחידה להשכלת מנהלים
* מכון אלטו למדע (AScI) 
*  (HIIT) (יחידת מחקר משותפת עם אוניברסיטת הלסינקי)
*  (HIP) (פועל במשותף עם אוניברסיטת הלסינקי ואוניברסיטת טמפרה לטכנולוגיה)

## דירוג אקדמי
* דירוג שנגחאי - מקום 301–400 (2023)
* דירוג QS - מקום 109 (2024)
* דירוג Times Higher Education - מקום 201–250 (2024)

## קישורים חיצוניים

* 

## הערות שוליים

קטגוריה:הלסינקי: חינוך
קטגוריה:פינלנד: אוניברסיטאות ומכללות
קטגוריה:ועידת בתי הספר האירופיים לחינוך ומחקר הנדסי מתקדם
קטגוריה:מבנים שתכנן אלוור אלטו
ברוס וילסון

**ברוס וילסון** (באנגלית: **Bruce Wilson**; נולד ב-20 ביוני 1951) הוא כדורגלן עבר קנדי ששיחק בעמדת המגן, ואף שימש כקפטן נבחרת קנדה במונדיאל 1986.

## קריירה
לאחר שהחל את הקריירה שלו כשחקן התקפה, וילסון עבר לשחק בעמדת המגן, משם הקריירה שלו שגשגה ב-NASL. הוא שיחק בקבוצת ונקובר וייטקאפס מ-1974 עד 1977, בשיקגו סטינג ב-1978 וב-1979, בניו יורק קוסמוס ב-1980 ובטורונטו בליזארד מ-1981 עד 1984.

וילסון רשם 57 הופעות בינלאומיות עבור נבחרת קנדה. ב-1998 הוא נבחר ל"קבוצת המאה" של CONCACAF, והוא אף היה הקנדי היחיד שנכנס לקבוצה. וילסון גם זכה לייצג את קנדה באולימפיאדת לוס אנג'לס 1984, בתקופה שבה מדינות בדרג נמוך יותר הורשו לרשום שחקנים מקצועיים. נבחרת קנדה הגיעה לשלב רבע הגמר, שם הפסידה לברזיל.

וילסון הפך לשחקן-מאמן של טורונטו בליזארד, לאחר שה-NASL בוטלה.

בשנת 2000, וילסון נכנס להיכל התהילה של הכדורגל הקנדי. בשנת 2003, הוא אף נבחר להיכל התהילה של הכדורגל האמריקאי.

## תארים והישגים
#### ניו יורק קוסמוס
* **[[סוקר בול|NASL]]**
** **אליפות (1)**: 1980

## קישורים חיצוניים

* פרופיל, באתר Soccerway
* פרופיל, באתר nasljerseys

קטגוריה:כדורגלנים קנדים
קטגוריה:מגני כדורגל קנדים
קטגוריה:כדורגלני טורונטו בליזארד
קטגוריה:כדורגלני נבחרת קנדה
קטגוריה:ונקובר: כדורגלנים
קטגוריה:חברי היכל התהילה הלאומי לכדורגל
קטגוריה:קנדים שנולדו ב-1951
אוניברסיטת דלהי

**אוניברסיטת דלהי** (באנגלית: **Delhi University**) היא אוניברסיטה ציבורית הממוקמת בניו דלהי, הודו אשר נוסדה בשנת 1922. אוניברסיטת דלהי, המורכבת משלוש מכללות, שתי פקולטות ו-750 סטודנטים בעת הקמתה, הפכה מאז לאחד המוסדות האקדמיים החשובים בהודו. כיום יש באוניברסיטה 16 פקולטות ו-86 מחלקות הפזורות על פני מספר קמפוסים הצפוניים והדרומיים שלה. בנוסף על כך, יש במוסד כ-77 מכללות וחמישה מכונים. סגן נשיא הודו משמש כנשיא האוניברסיטה. האוניברסיטה חברה במספר ארגונים אקדמיים, ובהם איגוד אוניברסיטאות חבר העמים הבריטי ואוניברסיטאס 21.

מבין הבוגרים הבולטים של האוניברסיטה ניתן למנות את נרנדרה מודי, אונג סן סו צ'י, מוחמד זיא אל-חאק, שאה-רוח' ח'אן, אמרטיה סן, פקרודין עלי אחמד ואמיטאב גוש.

## היסטוריה
אוניברסיטת דלהי הוקמה בשנת 1922 באמצעות חוק של האספה המחוקקת המרכזית של הראג' הבריטי. באותה העת פעלו רק ארבע מכללות בעיר כולה. בעת פתיחתה, פעלו באוניברסיטה רק שתי פקולטות (אמנויות ומדעים) עם 750 סטודנטים בסך הכל. בסוף שנות ה-30 החלו לימודים לתואר שני, וכן הוקמו מעבדות.

מאז פתיחתה, למדו באוניברסיטת דלהי למעלה מ-132,435 סטודנטים (114,494 בוגרי תואר ראשון ו-17,941 בוגרי תארים מתקדמים).

## מבנה אקדמי
86 המחלקות האקדמיות של אוניברסיטת דלהי מחולקות ל-16 פקולטות.
* הפקולטה למדעי החברה והרוח השימושיים 
* הפקולטה לאומנויות
* הפקולטה למסחר ולימודי עסקים
* הפקולטה לחינוך
* הפקולטה למדעים בין-תחומיים ויישומיים
* פקולטה למשפטים
* הפקולטה ללימודי ניהול
* הפקולטה למדעי המתמטיקה
* הפקולטה למדעי הרפואה
* הפקולטה למוזיקה ואמנויות
* הפקולטה לחינוך מרחוק.
* פקולטה למדעים
* הפקולטה למדעי החברה

בעבר, הפקולטה לטכנולוגיה הציעה קורסים בהנדסה וטכנולוגיה.

## דירוג אקדמי
* דירוג שנגחאי - דירוג 601–700
* דירוג QS - דירוג 501–510
* דירוג Times Higher Education -מקומות 601–800

## קישורים חיצוניים

* 

* 

## הערות שוליים

*
דלהי
דלהי
קטגוריה:ניו דלהי: מבנים
אוניברסיטת אינדונזיה

**אוניברסיטת אינדונזיה** (באינדונזית: **Universitas Indonesia**, או בקיצור **UI**) היא אוניברסיטה ציבורית בערים דפוק שבמערב ג'אווה וג'קרטה שבאינדונזיה. זהו אחד המוסדות האקדמיים הוותיקים והיוקרתיים באינדונזיה ובדרום מזרח אסיה.  בדירוג האוניברסיטאות העולמי של QS משנת 2019, אוניברסיטת אינדונזיה מדורגת במקום הראשון באינדונזיה, במקום ה-57 באסיה ובמקום ה-292 בעולם.

## היסטוריה
ימין|ממוזער|255x255 פיקסלים| מתחם בית הספר לרפואה STOVIA במהלך שנות ה-20, המתחם מורכב מבניינים הידועים כיום בתור הפקולטה לרפואה של Universitas Indonesia (למעלה) ובית החולים Cipto Mangunkusumo (במרכז).
המוסד הוקם על ידי השלטון הקולוניאלי ההולנדי ב-1851.כבית ספר להכשרת עוזרים רפואיים. ההכשרה נמשכה שנתיים, והבוגרים הוסמכו להעניק טיפולים רפואיים בסיסיים. בשנים שלאחר מכן ההסמכה הורחבה וההכשרה הוארכה בשנה נוספת. עד 1875 הוארכה תוכנית הלימודים לשבע שנים והבוגרים היו זכאים לתואר דוקטור ברפואה.

בתחילת המאה ה-20 הלימודים ארכו כבר תשע שנים והיו שילוב בין לימודי תיכון להשכלה אקדמית. רבים מבוגרי בית הספר מילאו מאוחר יותר תפקידים חשובים בתנועה הלאומית האינדונזית ובפיתוח החינוך הרפואי במדינה. 

בשנת 1924 החליטה הממשלה הקולוניאלית לפתוח אקדמיה להכשרת קצינים ואנשי השירות הציבורי. בשנים שלאחר מכן נפתחה פקולטה למשפטים.

לאחר שקיבלה אינדונזיה עצמאות, הוקם בג'קרטה המכון האינדונזי להשכלה גבוהה (BPTRI) המורכב משלוש פקולטות: רפואה ורוקחות, ספרות ומשפטים. באותה השנה התחילו את לימודיהם כ-90 סטודנטים לרפואה. האוניברסיטה האינדונזית הוקמה ב-1950.

עד 1950, UI הייתה אוניברסיטה מרובת קמפוסים, עם פקולטות בג'קרטה (רפואה, משפטים וספרות), בוגור (אגרונומיה ורפואה וטרינרית), באנדונג (הנדסה, מתמטיקה ומדעי הטבע), סורבאיה (רפואה ורפואת שיניים), ומקאסאר (כלכלה ומשפטים).

ב-1987 הוקם הקמפוס בעיר דפוק. בשנים 2007–2008 עברה האוניברסיטה רפורמה משמעותית. ההכנסות הוכפלו ופורסמו מחקרים רבים יותר.

## מבנה אקדמי
### פקולטות
האוניברסיטה מורכבת מ-14 פקולטות ו-2 בתי ספר:
* הפקולטה למדעי הניהול
* הפקולטה למדעי המחשב
* הפקולטה לרפואת שיניים
* הפקולטה לכלכלה ועסקים
* הפקולטה להנדסה
* הפקולטה למדעי הרוח
* פקולטה למשפטים
* הפקולטה למתמטיקה ומדעי הטבע
* פקולטה לרפואה
* הפקולטה לסיעוד
* פקולטה לרוקחות
* הפקולטה לפסיכולוגיה
* הפקולטה לבריאות הציבור
* הפקולטה למדעי החברה והמדינה
* בית הספר למדעי הסביבה
* בית הספר ללימודים אסטרטגיים וגלובליים
* המחלקה לתוכניות מקצועיות

### דירוג אקדמי
* דירוג QS - מקום 290
* דירוג Times Higher Education - מיקום 801–1000

### שיתוף פעולה עם אוניברסיטאות בחו"ל
* האוניברסיטה חברה ברשת האוניברסיטאות של איגוד מדינות דרום-מזרח אסיה והתאגדות אוניברסיטאות האוקיינוס השקט
* הפקולטה למדעי המדינה משתפת פעולה עם הפקולטה לאמנויות של אוניברסיטת מלבורן באוסטרליה.
* הפקולטה למדעי הניהול משתפת פעולה עם האוניברסיטה הלאומית של סיאול בנוגע לתארים מתקדמים.
* האוניברסיטה משתפת פעולה גם עם אוניברסיטת סידני, אוניברסיטת סופיה, אוניברסיטת קיוטו, אוניברסיטת אוסקה, אוניברסיטת ליידן והאוניברסיטה הלאומית של סינגפור.

## קישורים חיצוניים

* 

* אתר רשמי
* אתר הספרייה

## הערות שוליים

אינדונזיה
קטגוריה:ג'קרטה: מבנים
סובנג ג'איה

**סובנג ג'איה** (במלאית: **Subang Jaya**) היא עיר במדינת סלנגור שבמלזיה. בשנת 2015 התגוררו בעיר כ-642,100 תושבים, מה שהופך אותה לעיר השישית בגודלה במלזיה.

## היסטוריה
בניית העיר החלה ב-21 בפברואר 1976 והסתיימה ב-1988. בשנת 1997 קיבלה סובנג ג'איה מעמד של עירייה.

## קישורים חיצוניים

* 

## הערות שוליים

קטגוריה:מלזיה: ערים
קטגוריה:יישובים שהוקמו ב-1976
המרכז הרפואי של אוניברסיטת טקסס סאות'ווסטרן בדאלאס

**המרכז הרפואי של אוניברסיטת טקסס סאות'ווסטרן בדאלאס** (באנגלית: **University of Texas Southwestern Medical Center**) הוא מרכז מחקרי ולימודי ציבורי בדאלאס, טקסס שבארצות הברית. במרכז עובדים כ-23,000 עובדים ויותר מ-3,000 חברי סגל. בבית החולים יש כמעט 4 מיליון מטופלים בשנה (מה שהופך אותו גם לבית החולים הגדול בטקסס). רופאי בית החולים מתמקצעים בלמעלה מ-80 התמחויות. בכל שנה ישנם יותר מ-360,000 פניות לחדרי המיון. בעבר לימדו או למדו במרכז זוכי פרס נובל מייקל סטוארט בראון, ג'וזף גולדשטיין, יוהאן דייזנהופר, אלפרד גילמן, לינדה באק, ברוס בויטלר ותומאס סודהוף.

בית החולים האוניברסיטאי מדורג בין 25 בתי החולים המובילים בשמונה התמחויות לפי U.S. News & World Report ומדורג כבית החולים הטוב ביותר במטרופולין דאלאס-פורט וורת'-ארלינגטון. פורבס דירג את בית החולים כמעסיק שירותי הבריאות המוביל בטקסס.

תקציב התפעול של בית החולים ב-2019 היה יותר מ-3.152 מיליארד דולר, והוא מכשיר מדי שנה כ-3,700 סטודנטים במקצועות הרפואה. המוסד מתקצב מדי שנה כ-422.6 מיליון דולר ב-5,700 פרויקטים מחקריים. המימון הפדרלי לבית החולים הוא הגדול ביותר בטקסס – 204 מיליון דולרים. הלימודים בבית החולים מדורגים במקום ה-48 בדירוג שאנגחאי.

## היסטוריה
הקרן להקמת בית החולים נוסדה ב-1939. בית הספר לרפואה עצמו נוסד במהלך מלחמת העולם השנייה, שוכן בתחילה בקומץ צריפים נטושים בדאלאס.

בשנת 1949 הפכה המכללה לבית הספר לרפואה של דרום-מערב אוניברסיטת טקסס. בשנת 1954 שונה השם ל-The University of Texas Southwestern Medical School. הקמפוס הנוכחי נבנה ונחנך ב-1955.

## קישורים חיצוניים

* 

## הערות שוליים

קטגוריה:דפים עם נקודות ציון חסרות בוויקינתונים
קטגוריה:טקסס: אוניברסיטאות ומכללות
קטגוריה:דאלאס
קטגוריה:ארצות הברית: בתי חולים
שיקגו סטינג

**שיקגו סטינג** (באנגלית: **Chicago Sting**), הייתה קבוצת כדורגל מהעיר אילינוי שבשיקגו שבארצות הברית, אשר שיחקה בליגת ה־NASL בין השנים 1974–1988.

## היסטוריה

המועדון נוסד ב-1974 על ידי לי שטרן, שניסה להפוך את ליגת ה-NASL לאחת מליגות הספורט החשובות בשיקגו. עד מהרה לי סטרן בחר בביל פולקס כמאמן הראשון של המועדון.

פולקס בנה קבוצה המורכבת בעיקר משחקנים בריטים.

עונת הפריצה של שיקגו סטינג הייתה עונת 1981, בה זכתה הקבוצה באליפות הסוקר בול 81', כשהחלוץ הגרמני של הקבוצה קרל-היינץ גרניצה, כבש 42 שערים בכל העונה. הקבוצה זכתה באליפות השנייה של ליגת ה-NASL בעונת 1984, שנחשבת לעונה האחרונה של ליגת ה-NASL.

לאחר נפילת ליגת ה-NASL ב-1984, קבוצת שיקגו סטינג שיחקה רק בתחרויות של ליגות אולמות. במהלך עונת 1987/88, המועדון נאבק בבעיות כלכליות ובעלי המועדון שקלו להעביר את הבסיס שלהם לדנבר.

בסוף 1988, הודיע בעלי המועדון לי סטרן על פירוק המועדון.

## שחקני עבר בולטים
*  ברוס וילסון
*  בני אלון
*  מירו ריס
*  דיק אדבוקאט
*  וילם ואן הנחם
*  קרל-היינץ גרניצה

## תארים והישגים
* **[[סוקר בול|NASL]]**
** **אליפות (2)**: 1981, 1984

## קישורים חיצוניים

* ההיסטוריה של המועדון

קטגוריה:קבוצות כדורגל שהוקמו ב-1974
קטגוריה:שיקגו: מועדוני ספורט
קטגוריה:קבוצות כדורגל אמריקאיות
מכון סטיבנס לטכנולוגיה

**המכון הטכנולוגי של סטיבנס** (באנגלית: **Stevens Institute of Technology**) היא אוניברסיטת מחקר פרטית בהובוקן, ניו ג'רזי שבארצות הברית. האוניברסיטה נוסדה בשנת 1870 והיא אחת האוניברסיטאות הטכנולוגיות הוותיקות ביותר בארצות הברית. זוהי הייתה המכללה הראשונה בארצות הברית שהוקמה אך ורק עבור לימודי הנדסת מכונות. הקמפוס בשטח של 55 דונם ומכיל 43 מבנים אקדמיים, סטודנטיאליים ומנהליים.

כיום לומדים באוניברסיטה יותר מ-8,000 סטודנטים לתואר ראשון ושני מ-47 מדינות ארצות הברית ו-60 מדינות ברחבי העולם. המכון מורכב משלושה בתי ספר ומכללה אחת העוסקים בתוארי מדע, טכנולוגיה, הנדסה, מתמטיקה, עסקים, אמנויות, מדעי הרוח ומדעי החברה. במכללה למעלה מ-50 מסלולים לתארים מתקדמים.

האוניברסיטה חברה במספר ארגונים אקדמיים, ובהם איגוד האוניברסיטאות הטכנולוגיות העצמאיות.

שניים מבוגרי וחברי הסגל של המכון זכו בפרס נובל : פרדריק ריינס בפיזיקה ו-ואירווינג לנגמייר בכימיה. בוגרים בולטים נוספים הם פרדריק וינסלאו טיילור פרדריק ריינס, זאב תדמור, ביאטריס אליס היקס, ואלכסנדר קלדר.

## היסטוריה
המכון הטכנולוגי של סטיבנס נפתח בשנת 1870 עם תוכניות לימוד בהנדסת מכונות, כימיה ופיזיקה. זאת בהשפעת האקדמיות הפוליטכניות באירופה באותה התקופה. מכון סטיבנס החל להעניק תוארי דוקטורט עוד בשנותיו הראשונות, מה שהפך אותו לאחד המוסדות הראשונים בארצות הברית שעשה זאת.

במהלך מלחמת העולם השנייה מכון סטיבנס היה אחד מ-131 מוסדות אקדמיים שהכשיר צעירים לצי ארצות הברית. כאות הוקרה, נקראה על שם המכון ספינה - "SS *Stevens Victory".* האונייה נחנכה ב-29 במאי 1945, והייתה אחת מ-150 אוניות שנקראו על שם מוסדות אקדמיים בארצות הברית.

תחנת הרדיו של המכון הטכנולוגי של סטיבנס ("WCPR: Castle Point Radio") הוקמה 1961 ולה יש את אחד מאוספי התקליטים הגדולים בניו ג'רזי.

בשנת 1967 נוצרה תוכנית לתארים מתקדמים המיועדת לנשים. כיום נשים מהוות יותר מ-30 אחוז מבוגרי המוסד.

בשנת 1982 המכון הפך למוסד הראשון בארצות הברית שדרש מכל הסטודנטים בשנתם הראשונה לרכוש ולהשתמש במחשב אישי. בתקופה מכון סטיבנס היה מהמוסדות הראשונים בארצות הברית שבו הותקנה רשת אינטרנט.

מאז 2010, מספר הסטודנטים לתואר ראשון גדל ב-67% המכון גדל גם באופן פיזי, ונחנכו עוד מגורי סטודנטים, חללי אירועים ולימוד, מרכז כושר ומתקני אוכל. בנוסף על כך, אוכלוסיית הסטודנטים הפכה למגוונת יותר. בשנת 2021, המכון הכריז ש-100% מהאנרגיה שלו תהיה מתחדשת. באותה השנה מכון סטיבנס הפך לאחד מהמוסדות האקדמיים הראשונים בארצות הברית שדרשו וחייבו חיסון נגד COVID-19 - גם לסטודנטים וגם לסגל.

## דירוגים בין-לאומיים
* דירוג QS - מיקום 710-701 (2025)
* דירוג U.S. News & World Report - מיקום 1225= (2025)
* דירוג Times Higher Education - מיקום 401–500 (2025)

## קישורים חיצוניים

* 

## הערות שוליים

*
קטגוריה:איגוד האוניברסיטאות הטכנולוגיות העצמאיות
קטגוריה:ניו ג'רזי: אוניברסיטאות ומכללות
מרכז הקונגרסים של וושינגטון

**מרכז הכנסים וושינגטון** הוא מרכז כנסים הממוקם בוושינגטון הבירה ששטחו . המרכז בבעלות ומופעל על ידי זרוע הכנסים של העיר "Events DC". בניית המרכז הושלמה בשנת 2003. המרכז ידוע באירוח של תערוכות רבות של אמנות עכשווית, וכן באוספי אמנות ציבוריים רבים.

## אירועים מרכזיים
שישה מתוך תשעת נשפי ההשבעה הרשמיים של ג'ורג' ווקר בוש ב-2005 נערכו במרכז הכנסים. 

בשנת 2006 קבעה מועצת מחוז קולומביה כי מרכז הכנסים ייקרא על שמו של ראש העיר הראשון, וולטר א. וושינגטון. בשנת 2008 הוחלט להרחיב את המבנה ב-.

שישה מתוך עשרת הנשפים הרשמיים של השבעת ברק אובמה ב-2009 התקיימו במקום. המרכז היה האתר העיקרי של פסגת הביטחון הגרעיני ב-2010 בהובלת הנשיא אובמה.ועידת תרבות הפופ השנתית "Awesome Con" התארחה לראשונה במרכז ב-2013. האירוע השנתי גדל והפך לאחד לאירועים הגדולים ביותר מסוג זה בחוף המזרחי. האירוע ב-2013 משך כ-7,000 משתתפים, לעומת 70,000 משתתפים ב-2017.לאורך השנים הופיעו בוועידה דייוויד טננט, ג'ון בויגה, סטן לי, אלכס קינגסטון, ויליאם שאטנר, ג'ורג' טאקי ורבים אחרים.

מאז 2014 מתקיים במרכז פסטיבל הספרים הלאומי.
ממוזער| מרכז הכנסים וולטר א' וושינגטון
ממוזער| אולם נשפים C
ממוזער| ארוחה במרכז ב-17 ביולי 2008
## קישורים חיצוניים

* 

## הערות שוליים

קטגוריה:וושינגטון די. סי.: מבנים
וושינגטון, קונגרסים
כיכר אלברט איינשטיין

**כיכר אלברט איינשטיין** היא כיכר, אשר נמצאת בירושלים. הכיכר נקראת על שמו הפיזיקאי היהודי אלברט איינשטיין. הכיכר ממוקמת בשכונת קריית שמואל, בסמוך לבניין המועצה להשכלה גבוהה בישראל, בניין האקדמיה הישראלית למדעים ומדעי הרוח ומכון ון ליר בירושלים.

מבנה נוסף לזכרו של אלברט איינשטיין בישראל הוא ארכיון אלברט איינשטיין אשר ממוקם בקמפוס גבעת רם של האוניברסיטה העברית.
ממוזער|כיכר אלברט איינשטיין

## היסטוריה
אלברט איינשטיין ביקר בארץ ישראל ב-1923 במשך 12 ימים, ונתן את ההרצאה הראשונה בקמפוס הר הצופים של האוניברסיטה העברית בירושלים.

איינשטיין תמך באוניברסיטה העברית בפרט ובציונות בכלל, ולכן הוקמה הכיכר לכבודו של איינשטיין, וכן הוקם פסל של איינשטיין בגינת בניין האקדמיה הלאומית הישראלית למדעים.

## קישורים חיצוניים

## הערות שוליים

קטגוריה:ישראל: חינוך
קטגוריה:הנצחת אלברט איינשטיין
אלברט איינשטיין
נקודת נק

**נקודת נק** או **נקודת נאק** (באנגלית: **Knack Point**) היא לשון יבשה, בקצהו של מצוק שפסגתו שטוחה.

הנקודה מהווה את הקצה הצפוני של גבעות לונג, בהרי הורליק המהווים חלק מההרים הטראנס-אנטארקטיים, באזור ארץ וילקס שבאנטארקטיקה.

## היסטוריה
### גילוי ומיפוי הנקודה

הנקודה מופתה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1958–1960.

### מקור השם

שמה של הנקודה ניתן לה על ידי הוועדה המייעצת לשמות אנטארקטיים.

הנקודה נקראת על שם ג'וזף וי. נק (Joseph V. Knack), שהיה מטאורולוג בתחנת המחקר בירד בשנת 1958.

נק
הנרי האנטר הול

**הנרי האנטר הול** (באנגלית: **Henry Hunter Hall**; נולד ב-5 באפריל 1997) הוא שחקן אמריקאי.
## ביוגרפיה
האנטר הול נולד ב-5 באפריל 1997 בלוס אנג'לס, קליפורניה, בנם של השחקן וונדי קרטיס-הול (אנ') ושל הקולנוענית קאסי למונס . דודו הוא מעצב האופנה קיוואן הול (אנ'). 

הוא הופיע כתינוק בסרטו של אביו משנת 1997, "גרידלוק'ד" בכיכובם של טים רות' וטופאק.

## קריירה
בשנת 2019, גילם את וולטר בסרט הקולנוע שביימה אימו "הארייט", על חייה של הארייט טאבמן.  באותה שנה גילם את ג'רמיין במיני-סדרה עטורת השבחים "כשהם רואים אותנו", פרי יצירתה של אווה דוברני אותה הפיקה עבור נטפליקס, ומבוססת על אירועים אמיתיים הידועיים בתור פרשת האצנית בסנטרל פארק.

בשנת 2020 גילם את שרמן "לחיים" ג'ונסון בסדרת הטלוויזיה "הציידים" מבית אמזון פריים וידאו, לצד אל פצ'ינו, לוגאן לרמן, קרול קיין ולנה אולין.  

בשנת 2022 גילם את דמותו של מרקוציו (אנ') בסרט "רוזלין" שמבוסס על רומן הנעורים משנת 2012, "When You Were Mine" מאת רבקה סרל, שבעצמו נכתב בהשראת הטרגדיה "רומיאו ויוליה" מאת ויליאם שייקספיר. באותה השנה גילם את דקוטה במיני-סדרה "הצופה".שנוצרה על ידי ראיין מרפי ואיאן ברנן עבור נטפליקס. פורסם כי מיני-סדרה זו תשובה לעונה שנייה.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1996
יצחק צבאח

רבי **יצחק צבאח** היה רב, דיין וראש ישיבה מרוקאי וממנהיגי הקהילה היהודית בירושלים בשלהי המאה ה-16 ובמחצית הראשונה של המאה ה-17. במקביל לתפקידיו הוא שימש גם סופר בית הדין וחיבר את הספר "תיקון סופרים", בו נוסח טופסי השטרות.

## תולדות חייו ויצירתו
רבי יצחק צבאח נולד לרבי יעקב במרוקו, כנראה בעיר פאס, למשפחת מגורשים ושמה "בן טובי" ונודעה בעיקר בשם "צבאח".

בשנות התשעים של המאה ה-16 עלה ממרוקו לארץ והחל משנת ה'שנ"ו נמצא שעסק בניהול החיים הדתיים של הקהילה בעיר, כאשר הוא העיד אז על הסכמת הקהילה בדבר פיטור תלמידי החכמים בעיר מהמסים. במהלך השנים כיהן גם כדיין וכראש ישיבה בעיר. כתלמידיו ידועים רבי יצחק בואינו, מחבר ביאור לשולחן ערוך בשם "שולחן מלכים", ורבי יהודה מרעלי (ראו להלן). בשנת ה'שפ"ג כתב הסכמה לספר "זהרי חמה" לרבי אברהם אזולאי יחד עם חכמים חשובים ובעלי שם. כן הוא חתם במהלך השנים, יחד עם חכמים נוספים מהעיר, על אגרות שנכתבו עבור קהילות אחרות. על פעילותו הרבנית כותב בן התקופה רבי דוד קונפורטי בכרוניקה שלו:

בחשון ה'שפ"ז (1621) נתפס יחד עם אישים נוספים הוכה על ידי המושל האכזרי מוחמד אבן פרוח' ועושי דברו. במהלך המאורעות הללו ביתו נבזז והוא נמלט, אשתו אף אולצה לספר כי נמלט דרך הגג. לאחר מתן שוחד על סך שבעים וחמישה גרושוש הוא ניצל. בעקבות המאורעות נשלחה בשנת ה'ש"צ אגרת ליהודי פאס המספרת על מצוקותיהם של יהודי ירושלים, כשבין החותמים נמצא רבי יצחק.

בשנת ה'ת"א (1640) שלח אגרת לאחת הקהילות הסמוכות לירושלים על מנת שיסייעו לעניי העיר במשלוח של פירות שונים ולולבים.

בשנת ה'ת"ט נתן הסכמה לספר מגיד מישרים המיוחס לרבי יוסף קארו, ומשוער כי הוא נפטר תקופה קצרה אחר כך.

### תיקון סופרים
חיבורו "תיקון סופרים" המאגד את נוסחי כלל השטרות השפיע השפעה רבה על מנהגי השטרות בירושלים. בחיבורו הוא התבסס על ספר "תיקון סופרים" מרבי משה אלמושנינו, מחכמי סלוניקי, אך בגרסתו הוא עשה שינויים רבים ואף התאמות שונות עבור בני ירושלים ומנהגיהם. כתב היד של ספרו הועתק בחייו על ידי תלמידו רבי יהודה מרעלי, בשנת ה'שצ"ה. הוא הוהדר לראשונה במהדורה מדעית על ידי החוקרת רות למדן ויצא לאור בשנת ה'תשס"ט.

## ראו גם
* שטר (משפט עברי)
* יהודים בירושלים במאה ה-15 וה-16
* עריצות שלטונית בארץ ישראל בתקופה העות'מאנית
* יהדות מרוקו

## לקריאה נוספת
* רות למדן (מהדירה), "מבוא", **תיקון סופרים** (מרבי יצחק צבאח), אוניברסיטת תל אביב, תשס"ט.

## קישורים חיצוניים
* 
* 

## הערות שוליים

קטגוריה:אנשי עליות קדומות לארץ ישראל
קטגוריה:ירושלים: רבנים
קטגוריה:ראשי ישיבה בירושלים
קטגוריה:רבנים מרוקאים
קטגוריה:ראשי ישיבה מרוקאים
קטגוריה:עולים לארץ ישראל במאה ה-16
ביקוש מושרה

**ביקוש מושרה** (באנגלית: **Induced demand**) הוא מצב בכלכלה שבו ככל שמגדילים את כמות ההיצע של מוצר מסוים, גם הביקוש אליו עולה. תופעה זו, יוצרת מצב בעייתי שאינו נגמר, כאשר מעלים את כמות ההיצע, גם הביקוש עולה ובכך כמות ההיצע יורדת, לכן נדרש להגדיל יותר את ההיצע, הביקוש גדל עוד יותר וההיצע קטן עוד יותר.

כך למשל כאשר מרחיבים את מספר הנתיבים בכביש, הדבר לא מקטין את כמות הפקקים לאורך זמן מפני שאם זמן הנסיעה בכביש היה כ־10 דקות בשעות העומס, לאחר הוספת הנתיבים הוא ירד. אל המשתמשים בכביש יצטרפו גם נהגים המבקשים לנסוע זמן קטן מ-10 דקות. העלייה בנפח התנועה תגדיל את זמן הנסיעה בחזרה אל 10 דקות ואף יותר.

תופעת הביקוש המושרה, נוצרת כאשר יש אוכלוסייה שמוכנה להשתמש במוצר מסוים בכל מחיר, למשל שימוש בכביש מסוים ללא תלות בזמן הנסיעה. אך ישנה אוכלוסייה נוספת, שמוכנה להשתמש בכביש רק בתנאים מסוימים, למשל כאשר זמן הנסיעה קטן מסף מסוים. הגדלת כמות הנתיבים בכביש גורמת לעוד ועוד אנשים לנסוע בכביש, אנשים שלא נסעו בכביש לפני כן וגורמת רק לעוד יותר פקקים.

על מנת לפתור את התופעה, הפתרון הוא לא הגדלת ההיצע עוד ועוד, אלא הצעת חלופות אטרקטיביות תוך כדי הקטנת ההיצע. במקרה של פקקים בכבישים - הקמה של מערך תחבורה ציבורית יעיל, שבילי אופניים ודרכים נעימות להליכה ברגל, וזאת על חשבון נתיבים ומקומות חנייה. למעשה ישנו עקרון בתחבורה הקובע שזמן הנסיעה ברכב פרטי במקטע מסוים ימשיך לגדול עד שידביק את הזמן הנסיעה בתחבורה ציבורית באותו מקטע. הקטנת ההיצע והצעת חלופות אטרקטיביות תגרום לכך שרק מי שאין לו עוד אופציות ורק מי שמחויב להשתמש במוצר, ישתמש בו.

## הערות שוליים

קטגוריה:כלכלה
בית סוהר סן קוונטין

**בית סוהר סן קוונטין** (באנגלית: **San Quentin State Prison**) הוא מוסד כליאה, השוכן במחוז מארין שבקליפורניה. הוא מנוהל על ידי מחלקת בתי הכלא של מדינת קליפורניה. המתקן פועל החל משנת 1852. כיום הוא יכול לאכלס 3082 אסירים.

בשנת 1851 נפתח הכלא הראשון בקליפורניה. לצורך זה הותאמה אונייה בשם Waban שהוצבה במפרץ סן פרנסיסקו והייתה מאוכלסת בכ-30 אסירים. חלקים של אוניה זו עד היום משבלים בבניין בית החולים של הכלא.

אסירי האונייה בנו בית הסוהר החדש שנפתח בשנת 1852 והיה יכול לאכלס 68 אסירים. בין המנהלים הבולטים של המתקן היה קלינטון דאפי שניהל אותו בשנים 1940–1952. הוא הכניס שינויים גדולים בארגון המתקן והביא ספרן ורופא מנתח. למרות זאת בית הסוהר היה אלים וחלק מהאסירים הוכו עד מוות. שימוש בעינויים לצורכי חקירה נאסר בשנת 1944.

חדר אוכל של הכלא מעוטר בציור בגודל של 6 מ' שצויר על ידי האסיר.

בשנת 2005 דווח שמתקן מיושן, חסרים בו מתקנים רפואיים והוא מאוכלס יתר. בשנת 2007 החלה בנייה של מתקן בית חולים חדש. בשנת 2020 כ-350 אסירים חלו בקורונה.

המתקן כולל תא נידונים למוות. בין שנים 1893–1937 215 אסירים הוצאו להורג בתלייה, בהמשך 196 אסירים לרבות בילי קוק ודייוויד מייסון הומתו בתא גזים. חלק מהאסירים שהוצאו להורג בכלא הובאו מאלקטרז. בשנת 1996 החלו להשתמש בהזרקת רעל. הראשון היה ויליאם בונין. עד לשנת 2006 בשיטה זו הוצאו להורג 11 אסירים. סטיבן דין גורדון בין הכלואים בכלא וממתין לביצוע גזר דין משנת 2017.

בשנת 1990 בי. בי. קינג הקליט בכלא הופעה. תקליט זה זכה בפרס גראמי בשנת 1991.

מתקני הכלא צולמו במספר סרטים.

## קישורים חיצוניים

* 

## הערות שוליים

סן
קטגוריה:קליפורניה: מבנים
ג'סיקה אלכסנדר

**ג'סיקה אלכסנדר** (באנגלית: **Jessica Alexander**; נולדה ב-19 ביוני 1999) היא שחקנית קולנוע, טלוויזיה ודוגמנית אנגלייה.

## ביוגרפיה
אלכסנדר גדלה בריצ'מונד, לונדון . ויש לה אחות צעירה יותר, סופי. היא למדה בתיכון פוטני וסיימה את לימודיה בשנת 2017.  

## קריירה
אלככסנד החלה את הקריירה שלה כששיחקה בשני סרטים קצרים עצמאיים; בשנת 2013 בסרט *Venice 70: Future Reloaded* ובשנת 2016 בסרט *Ttruck*, לפני שעשתה את הופעת הבכורה שלה בטלוויזיה בדרמת הנעורים של ערוץ דיסני האיטלקי ב-2018 בסדרה "Penny on M.A.R.S" בתור לוסי קרפנטר, הדמות האנטיגוניסטית בשתי העונות הראשונות. באותה שנה, היא הוחתמה על ידי סוכנות הדוגמנים Select Model Management. וחתמה על חוזה עם סוכנות הדוגמנים נקסט. בשנת 2020, היא זכתה להכרה על תפקידה בתור אוליביה הייז בסדרת מותחן הנעורים "Get Even".

בשנת 2021, שיחקה במותחן הדיסטופי הדרום אפריקאי "Glasshouse", בבימויו של קלסי איגן שאלכסנדר הכירה בפרויקט קודם, ובטסי בסרט האימה הבריטי "A Banquet".

במרץ 2021, פורסם כי אלכסנדר לוהקה לתפקיד בסרט "בת הים הקטנה", עיבוד לסרט באותו שם של דיסני שיצא לאקרנים בשנת 2023. אלכסנדר לוהקה גם לתפקיד בסרט המותחן *"*Into the Deep".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:דוגמניות אנגליות
קטגוריה:דוגמנים אנגלים
קטגוריה:שחקני קולנוע וטלוויזיה אנגלים
קטגוריה:שחקניות קולנוע וטלוויזיה אנגליות
קטגוריה:אנגלים שנולדו ב-1999
קטגוריה:אנגליות שנולדו ב-1999
פסטול

**פסטול** (באנגלית: **Festool**) הוא מותג של כלים חשמליים מתקדמים מגרמניה. משרדי "Festool Group GmbH & Co. KG" (שמה המלא) בוֶנדלינגן והיא חברת בת של חברת האחזקות TTS Tooltechnic Systems. החברה ידועה בגישה המערכתית שלה לכלים חשמליים וכן התמקדות שלה בהנדסת מכונות הממקסמת את יעילות החילוץ ושאיבת אבק.

החברה נוסדה על ידי גוטליב סטול ואלברט פזר בשנת 1925 תחת השם *Fezer & Stoll*. החברה ייצרה את המסור הנייד הראשון בעולם בשנת 1927. שמה של החברה קוצר *ל* Festo ב-1933. Festo הקימה את Festo Tooltechnic בשנת 1992, וחטיבת הכלים החשמליים פוצלה לחברה עצמאית, Festool, בשנת 2000. החברה נותרה בבעלות פרטית של משפחתו של המייסד השותף גוטליב סטול.

נכון לאוקטובר 2017, פסטול מפעילה חברות בת ב-26 מדינות כולל בריטניה, ארצות הברית, קנדה, צרפת, הולנד ורוסיה. בסוף 2017, היא הקימה את חברת הבת הראשונה שלה באסיה בדרום קוריאה. מוצרי פסטול מיוצרים בעיקר בניידלינגן (גרמניה), אילרטיסן (גרמניה) וצ'סקה ליפה (צ'כיה). ביולי 2017, Festool פתחה את קו הייצור הראשון שלה בצפון אמריקה במתקן שלה בלבנון, אינדיאנה, שם היא מייצרת בעיקר מסילות ההכוונה למערכת מסורי המסילה שלה.

עיצוב הכלים החשמליים המבוססים על המערכת של פסטול כולל שימוש במכלי פלסטיק מודולריים, המכונים "systainers ", המיוצרים על ידי חברת האחות TANOS, וחלקים רב-פונקציונליים כגון מסילות לעבודה נייחת וכלים חשמליים. 

## גלריה - כלי עבודה מבית פסטול

קובץ:0x-tauchkreis-1schiene.jpg|מסור עגול עם מסילה ייעודית
קובץ:Exzenterschleifer.jpg|מלטשת אקסצנטרית
קובץ:Akkubohrschrauber.jpg|מברגה
קובץ:Kappsaege.jpg|מסור שולחן פנדל
קובץ:Festo-ps300eq-brett.jpg|ג'יגסו 
קובץ:Festool-domino-joint.jpg|"דומינו" של פסטול ללבידת עץ


## קישורים חיצוניים

* 
* TTS Tooltechnic Systems

## הערות שוליים

קטגוריה:יצרני כלי עבודה חשמליים
קטגוריה:נגרות
ליין פלאק

**ליין פלאק** (באנגלית: **Layne Flack**; 18 במאי 1969 – 19 ביולי 2021) היה שחקן פוקר אמריקאי אשר זכה בשישה צמידי אליפות העולם בפוקר ופעם אחת בסבב הפוקר העולמי ונבחר להיכל התהילה של הפוקר ב-2022.

## ביוגרפיה
פלאק החל לשחק פוקר בזמן שעבד בבית קזינו בצעירותו. הוא נהג ללכת לשחק בבתי קזינו אחרים במקביל לעבודתו, עד שהתפטר כדי לשחק פוקר באופן מקצועי. הוא היה תלמיד של ג'וני צ'אן וטד פורסט אשר עזרו לו עם המשחק.

כינויו היה "Back to Back Flack", לאחר שזכה בשני טורנירי Legends of Poker באוגוסט 1999. כינוי זה השתרש אף יותר לאחר שזכה בשני צמידי אליפות העולם בפוקר ב-2002 ושוב ב-2003.

בפעם הראשונה שפלאק נכנס לכסף בטורניר אליפות העולם בפוקר, הוא סיים במקום השני לאחר שהפסיד לג'ף רוס ב-1998. שנה לאחר מכן זכה בצמיד אליפות העולם בפוקר הראשון שלו. בסך הכל פלאק זכה בשישה צמידים, כולם בטקסס הולדם ואומהה הולדם.

פלאק נפטר ב-19 ביולי 2021. ב-2022 נבחר להיכל התהילה של הפוקר.

במהלך הקריירה פלאק זכה בסך של כ-5.1 מיליון דולר מטורנירי פוקר, כשמתוכם כ-2.9 מיליון דולר בסבב אליפות העולם.

### צמידי אליפות העולם בפוקר

## קישורים חיצוניים

## הערות שוליים

קטגוריה:זוכי צמיד אליפות העולם בפוקר מארצות הברית
קטגוריה:זוכי סבב הפוקר העולמי
קטגוריה:חברי היכל התהילה של הפוקר
קטגוריה:שחקני פוקר אמריקאים
קטגוריה:אמריקאים שנולדו ב-1969
קטגוריה:אמריקאים שנפטרו ב-2021
ג'ק וייטהול

**ג'ק פיטר בנדיקט וייטהול** (באנגלית: **Jack Peter Benedict Whitehall**: נולד ב־7 ביולי 1988) הוא שחקן, קומיקאי, סטדנאפיסט ומנחה טלוויזיה אנגלי.

## ביוגרפיה
ג'ק פיטר בנדיקט וייטהול נולד בבית החולים פורטלנד בשכונה וסטמינסטר בלונדון ב-7 ביולי 1988. בנה של השחקנית הילרי אמנדה ג'יין וייטהול ושל מפיק הטלוויזיה מייקל וייטהול. אביו היה גם אמרגן של ג'ודי דנץ', קולין פירת' וריצ'רד גריפית'ס. וייטהול הוא צאצא של עורך הדין הוולשי תומאס פיליפס שהיה מתנגד מרכזי להתקוממות ניופורט של 1839. היו לו שני סנדקים, השחקנים נייג'ל הייברס וריצ'רד גריפית'ס.

למד בבית הספר טאואר האוס באזור מזרח שין של לונדון, שם היה חברו ללימודים של השחקן רוברט פטינסון. הוא התלוצץ לעיתים קרובות על כך שהתרעם על פטינסון על כך שלקח את כל תפקידי המשחק הטובים ביותר בהצגות בית הספר. וויטהול עבר אודישן לדמות הראשית בהארי פוטר ואבן החכמים (2001), אך מנהל הליהוק התרשם ממנו כי הוא לא קרא את הספר.

הוריו שלחו אותו לפנימייה בגיל שמונה. הוא התחנך בבית הספר דרגון באוקספורד ואחר כך במרלבורו קולג', שני בתי ספר עצמאיים. הוא לקח שנת חופש בה החליט להמשיך בקריירה בסטנדאפ. הוא למד באוניברסיטת מנצ'סטר כדי ללמוד תולדות האמנות, ונשר לאחר שתי סמסטרים.

באוקטובר 2024, פורסם כי וייטהול יוביל ספיישל חג מולד עבור פריים וידאו. הספיישל ייקרא "Jack in Time For Christmas" וישודר בדצמבר. בין האורחים המיוחדים שיצטרפו לוייטהול בספיישל יהיו מייקל בובלה, דייב בטיסטה, רבל וילסון וג'ימי פאלון.

## חיים אישיים
ויטהול יצא עם השחקנית ג'מה צ'אן בשנת 2011, כשהיא התארחה בסדרה שלו "Fresh Meat". הם נפרדו בדצמבר 2017. 

מאז 2020 הוא נמצא במערכת יחסים עם הדוגמנית רוקסי הורנר. בספטמבר 2023 הם הודיעו על לידת ילדם הראשון. המשפחה מתגוררת בנוטינג היל. ב-21 בדצמבר 2024, רוקסי שיתפה בחשבון האינסטגרם שלה שהיא ווייטהול מאורסים.

## פילמוגרפיה

### קולנוע

### טלוויזיה

## קישורים חיצוניים

* 

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקנים ילדים אנגלים
קטגוריה:קומיקאים בריטים
קטגוריה:סטנדאפיסטים בריטים
קטגוריה:מנחי טלוויזיה בריטים
קטגוריה:אנגלים שנולדו ב-1988
חיים חדד (רב)

הרב **חיים חדד** (תרצ"ח 1937 - תשע"ה 2015) היה רב ישראלי, כיהן כרבה הראשי של העיר לוד בין השנים תשל"ב - תשע"ה.

## ביוגרפיה
נולד בכ"ז בכסלו, נר שלישי של חנוכה ה'תרצ"ח (1937) בתוניסיה. עלה בצעירותו לארץ ולמד בישיבת כנסת חזקיהו בכפר חסידים.

בשנת תשל"ב התמנה לרבה הספרדי של העיר לוד, כשנתיים לאחר מותו של רבה הקודם, יצחק אביחצירא, וכיהן לצד הרבנים האשכנזיים אברהם קוטנר ונתן אורטנר. בשנת 1976 הועמד בראש ועדה למציאת פתרון למשבר הדיור בלוד. הוא ייסד בית כנסת לעדה התוניסאית בשכונת "גן שרת" בעיר. הוא התנגד להגדרתה של לוד כעיר מוקפת חומה מימות יהושע בן נון ופסק שיש לחגוג בה את חג פורים בי"ד באדר בלבד.

נפטר בי"ז בניסן, חול המועד פסח ה'תשע"ה, בעת ששהה בחופשת חג בירושלים. נקבר בבית העלמין הישן בלוד.

## קישורים חיצוניים
* קברו, באתר BillionGraves

## הערות שוליים

קטגוריה:לוד: רבנים ראשיים
קטגוריה:רבנים ישראלים
קטגוריה:ישראלים ילידי תוניסיה
קטגוריה:ישראלים שנולדו ב-1937
קטגוריה:ישראלים שנפטרו ב-2015
FreeTV

**FreeTV** (בעברית: **פרי טיוי**) הוא שירות טלוויזיה רב-ערוצית ישראלי הפועל בטכנולוגיית ה-OTT. החברה הוקמה בבעלות משותפת של קבוצת קשת יחד עם חברת RGE וכיום נמצאת תחת בעלות מלאה של קבוצת קשת. שירות הטלוויזיה הושק רשמית ב-5 ביוני 2023 ומציע חבילות צפייה במחיר קבוע לכל החיים.

FreeTV מציעה 65 ערוצים, הכוללים את ערוצי הברודקאסט הישראליים (כאן 11, קשת 12, רשת 13 ועכשיו 14), 11 ערוצי ספורט: 7 ערוצי ספורט 5 כולל ערוצי הפרימיום ו-4 ערוצי ONE. עשרה ערוצי סרטים, ערוצי סדרות, בידור ו-12 ערוצי ילדים.

בנוסף, השירות כולל ספריית VOD של תכנים ישראליים ובינלאומיים המתעדכנת באופן שוטף ומבוססת על רכישות של תכנים מספקי תוכן מובילים ישראלים ובינלאומיים לצד קטלוגים קיימים של השותפות במיזם.

ביוני 2022 קיבל השירות את אישורה של הרשות השנייה לטלוויזיה ולרדיו. 

נכון לינואר 2026 לשירות מחוברים כ-165,000 לקוחות.

### הפקות מקור והופעות חיות
FreeTV עומדת מאחורי הפקת הגרסה הישראלית לתכנית הריאליטי הפופולרית Love Island ששודרה אצלה בבלעדיות, סדרת הדוקו יומני רצועת הביטחון ותכני מקור נוספים. בנוסף היא משדרת הופעות חיות ובלעדיות של מיטב אמני ישראל כחלק מפרויקט הנקרא "שורה ראשונה".

## מודל תמחור
מודל התמחור של FreeTV בנוי על בסיס מחיר חודשי קבוע לכל החיים, ללא חבילות נוספות בתשלום וללא העלאות מחיר ללקוחות קיימים. מודל תמחור ייחודי לעומת רוב המתחרים בקטגוריה בה מחירי המנוי כפופים לשינויים תקופתיים, הנחות זמניות או עדכוני מחיר שנתיים.

שני המסלולים העיקריים (נכון לינואר 2026):

* Free 2 – צפייה בשני מסכים במקביל, במחיר של 44.90 ₪ לחודש.

* Free 5 – צפייה בחמישה מסכים במקביל, במחיר של 59.90 ₪ לחודש.

החברה מציעה בהצטרפות חודש ניסיון חינם וניתן לבטל את המינוי בכל עת באיזור האישי.

## רשימת ערוצים בשירות FreeTV

## קישורים חיצוניים
* 
* 🌐 קבוצת התמיכה והעדכונים בפייסבוק
* 

## הערות שוליים

קטגוריה:ישראל: טלוויזיה רב ערוצית
קטגוריה:שירותי הזרמת טלוויזיה באינטרנט
סימפלקס אורתוסכמטי

בגאומטריה, **סימפלקס אורתוסכמטי** הוא סוג של סימפלקס. הוא מוגדר על ידי סדרה של צלעות (v_0v_1), (v_1v_2), \dots, (v_{d-1}v_d) \,, אשר כל שתי צלעות בה ניצבות זו לזו. סימפלקסים אלו נחקרו על ידי לודוויג שלפלי, אשר כינה אותם "אורתוסכמות" (orthoschemes) וחישב את נפחם במרחב אוקלידי, היפרבולי וכדורי. מאוחר יותר, הרולד סקוט מקדונלד קוקסטר כינה אותם "**אורתוסכמות שלפלי**".

## תכונות
[ממוזער|left|300px|קוביה שמפורקת לשישה [ארבעון|ארבעונים אורתוסכמטיים.]]
* כל הפאות מממד 2 הן משולשים ישרי זווית.
* כל הפאות המוכללות של סימפלקס אורתוסכמטי *d*-ממדי הן סימפלקסים אורתוסכמטיים *(d-1)*-ממדיים.
* נקודת האמצע של הצלע הארוכה ביותר היא מרכז הכדור החוסם.
* המקרה שבו |v_0v_1|=|v_1v_2|=\cdots = |v_{d-1}v_d| מכונה ארבעון היל מוכלל.
* כל היפרקוביה במרחב *d*-ממדי ניתנת לפירוק ל-*!d* סימפלקסים אורתוסכמטיים חופפים. פירוק דומה לאותו מספר של אורתוסכמות תקף באופן כללי יותר לכל היפרתיבה אבל במקרה זה האורתוסכמות לא חייבות להיות חופפות.
* כל אורתוסכמה ניתנת לפירוק לשלוש אורתוסכמות קטנות יותר.
* במרחבים היפרבוליים וכדוריים תלת-ממדיים, נפח האורתוסכמות ניתן לביטוי באמצעות פונקציית לובצ'בסקי, או באמצעות דילוגריתמים.
* מתוך \tbinom{d+1}{2} הזוויות הדיהדרליות התואמות לצלעות של סימפלקס אורתוסכמטי, בדיוק d הן זוויות חדות; \tbinom{d}{2} הזוויות הדיהדרליות הנותרות הן זוויות ישרות.

## פירוק סימפלקסים לאורתוסכמות
הוגו הדוויגר שיער ב-1956 שכל סימפלקס ניתן לפירוק למספר סופי של סימפלקסים אורתוסכמטיים. ההשערה הוכחה בעבור מרחבים בעלי חמישה ממדים או פחות, אבל עודנה פתוחה בממדים גבוהים יותר.

## ראו גם
* סימפלקס
* נוסחת שלפלי

קטגוריה:גאומטריה
קטגוריה:פאונים
מונסון (שיר)

"**מונסון**" הוא שיר משנת 2001 שכתב מיכה שטרית והלחינו ברי סחרוף וחיים לרוז. את השיר ביצע סחרוף והוא נכלל באלבומו החמישי "האחר". השיר נחשב ללהיט היחיד שיצא מהאלבום והוא אחד מהשירים הבולטים של סחרוף.

## רקע
"מונסון" היה לשיר היחיד מהאלבום שיצא כסינגל. אף שהשיר נקרא "מונסון", המילה אינה מוזכרת בו כלל.

הלחן של "מונסון" נכתב על ידי סחרוף וחיים לרוז, על בסיס דגימה מיצירה בשם "Naghm Fe Hayati" של פריד אל-אטרש.

## תוכן
דורון קורן סקר את השיר וכתב:

## ביקורות

מבקר המוזיקה יוסי חרסונסקי נתן לשיר דירוג של 5 כוכבים וכתב:

דורון קורן כתב על השיר:

## מיקומי שיא

## גרסות כיסוי
השיר זכה לביצוע של אמנים שונים, בהם ארקדי דוכין ואור טרגן.

בנוסף, ברי סחרוף ביצע את השיר גם עם אמנים כדוגמת יהודה פוליקר, משינה, מוש בן ארי, מיכה שטרית, שי צברי ודודו טסה.

## קישורים חיצוניים

## הערות שוליים

קטגוריה:שירי 2001
קטגוריה:סינגלים מ-2001
קטגוריה:שירי ברי סחרוף
קטגוריה:שירים בעברית
קטגוריה:שירים שנכתבו על ידי מיכה שטרית
קטגוריה:שירים שהולחנו על ידי ברי סחרוף
קטגוריה:שירי רוק בעברית
Zabbix

**Zabbix** הוא תוכנה בקוד פתוח המשמש לניטור תשתיות IT כגון רשתות, שרתים, מכונות וירטואליות ושירותי ענן. Zabbix אוספת ומציגה מדדים בסיסיים.

## תיאור
Zabbix תוכנן בעיקר ככלי ניטור תשתיות IT. תכונות חדשות משוחררות בדרך כלל כל שישה חודשים לגרסאות העיקריות וכל 1.5 שנים לגרסאות LTS.

זאביקס, שפורסמה תחת התנאים של GNU General Public License גרסה 2, היא תוכנה חופשית שאינה דורשת רישיון כדי להשתמש באף אחת מהתכונות שלה. אף על פי ש-Zabbix היא תוכנת קוד פתוח, היא מוצר תוכנת פיתוח סגור, שפותחה על ידי Zabbix LLC שבסיסה בריגה לטביה.

בתחילת ההיסטוריה שלה, Zabbix תוארה כפשוטה להגדרה בהשוואה לפתרונות ניטור אחרים. עם זאת, מאוחר יותר זה נחשב על ידי כמה צורך כמות משמעותית של תצורה ידנית. כמוצר קוד פתוח אולם Zabbix מתמקדת בשימוש בכלים ופונקציונליות קיימים, כמו גם בפתרונות קנייניים כדי להשיג פתרון ניטור ניתן להרחבה.

## פיתוח
הגרסה היציבה הראשונה, 1.0, שוחררה בשנת 2004. מאז שהגרסה היציבה הראשונה שוחררה כ-1.0, גרסת Zabbix השתמשה במספרי גרסאות משניות לציון מהדורות מרכזיות. כל מהדורה מינורית מיישמת תכונות חדשות רבות, בעוד שחרור רמת שינוי מציג בעיקר תיקוני באגים.

ערכת המספור של גרסת Zabbix השתנתה עם הזמן. בעוד ששני הענפים היציבים הראשונים היו 1.0 ו-1.1, לאחר 1.1 הוחלט להשתמש במספרים אי-זוגיים עבור גרסאות פיתוח ומספרים זוגיים עבור גרסאות יציבות. כתוצאה מכך, 1.3 בעקבות 1.1 כעדכון פיתוח שישוחרר כ-1.4.

## ראו גם
* DevOps

## קישורים חיצוניים

* 

## הערות שוליים

קטגוריה:תוכנה חופשית
קטגוריה:בדיקות תוכנה
קטגוריה:מחשוב ענן
אהבת נפש

**אהבת נפש** היא נובלה מאת יהושע בר יוסף העוסקת בחרדי בן מאה שערים אשר נמשך לנער.
## היסטוריה
הנובלה יצאה לאור ב-1979 בהוצאת הקיבוץ המאוחד. היא נדפסה שוב ב-1982 ופעם נוספת מחדש ב-2002.

ב-1987 ארז אשרוב וגרשון בילו רצו לעבד את הספר להופעה בתיאטרון, אך הדבר לא יצא לפועל.

## תוכן הספר
העלילה נסבה על אדם בשם אשר הלפר, ומסופרת בגוף ראשון  כלומר, מפיו. הוא עוסק לפרנסתו כסופר סת"ם ומצבו הכספי טוב. הוא מנהל חיים כפולים: כלפי חוץ הוא יהודי ירא שמיים, מעט מודרני. אך בסתר הוא כופר, אשר נהנה מהחיים על ידי קריאת ספרים חיצוניים, ומשחקי שחמט במועדון.

הלפר נשוי, אך לדבריו לא חש אף פעם משיכה כלפי אשתו, וקיים את מצוות הבעילה כפי הנצרך ותו לא.

כדי לנהל את החיים הכפולים שלו התקין הלפר לעצמו חדר נסתר לקריאת הספרים האסורים. אשתו ידעה על כפירתו וסיכמה איתו על שמירת מצוות כלפי חוץ.

בהמשך חמיו של הלפר, פייביש, מבקש ממנו שילמד את בנו, חנא, את מלאכת הסת"ם, כיוון שהנער אינו מגלה עניין בלימוד התורה. הלפר נענה, ותוך כדי הלימוד הוא מגלה שהוא חש משיכה חזקה כלפי חנא. כך הוא מבין שהוא הומוסקסואל אבל הוא מתאפק ולא נוגע בנער. 

החל מהגילוי הזה הלפר מתחיל להסתכל על נערים ברחובות ומבין שזו התשוקה שהייתה חסרה לו כל חייו. הוא נוסע לתל אביב והולך לים כדי  לצפות בנערים החשופים, השוחים להנאתם.

בפעם השנייה שבה הלפר הולך לים ניגש לדבר איתו אדם מבוגר בן חמישים. אותו אדם סיפר שהוא שימש כמורה עד שפוטר כשנחשף שקיים יחסים עם תלמידיו. מאותו זמן הוא דלפון המתקיים כרוכל. בכספו המועט הוא משלם לנערים תמורת גופם. אותו אדם מלין על כך שאין אצל הנערים אהבה אלא רצון לכסף.

הלפר נפרד ממנו ושמח על מצבו. הלפר מספר שמה שנחרת בזכרונו היו העיניים הפקוחות והדוויות של המורה-לשעבר, אשר הזכירו לו את עיני חמיו פייביש, כאשר סיפר לו, שבנו חנא סטה מן הדרך, כי אכל טבלת שוקולד שלמה והוא זולל וסובא.

הסיפור מסתיים בשורות הווידוי של אשר הלפר:

## גרסה נוספת
בארכיון מכון גנזים יש גרסה מוקדמת שכתב בר יוסף לספר, בגרסה זו (זמינה לעיון מקוון) יש מספר קטעים שהושמטו. לדוגמה הספר מתחיל בבר יוסף המתאר שקיבל טלפון מאדם הזועק אליו שהוא אוהב גברים אהבת נפש והוא מתחיל להיחשף בציבור. בר יוסף אומר לו להפסיק לחשוב על גברים. לאחר חצי שנה הוא מקבל מכתב בדואר ובו הספר "אהבת נפש". שבוע נוסף לאחר מכן הוא קורא בעיתון שיהודי בן מאה שערים התאבד בתל אביב.

בנוסף בספר מתואר ויכוח אמוני עם מספר פרופסורים, בו הלפר טוען שאי אפשר לעבוד את ה' אם האמונה לא לוגית. ידידו פרופסור ביתן טוען שהוא עובד את האל אף על פי שהוא לא מאמין, בטענה ש"זה טוב לו".

קטע נוסף שהושמט: 
אשר מספר שהתחיל ללמוד קבלה והוא מפגין באוזני חמיו בקיאות בתורה זו. חמיו הוא אדם שמדקדק מאוד בברכות. הלפר אומר לו וורט בשם אחד הספרים שבו הוא מסביר כיצד האדם יכול להגיד שויתי ה' לנגדי תמיד בעוד ה' רחוק ממנו. הלפר טוען שכאשר אדם מתרגל לתפילתו הוא מאבד את הרגש הנצרך. כדי להשיבו עליו לדמיין כאילו בשעת הברכה הוא באמת נמצא לפני ה', ואז הוא יחווה חוויה שהיא בבחינת גילוי שכינה. חמיו מתרגש מאד מהוורט ושואל את אשר, איפה זה כתוב. אשר אינו עונה לו, כי הוא זה שהגה את הוורט.

## קישורים חיצוניים
* 
* 
* שרוליק מוזס, אהבת נפש סקירת ספר, פברואר 2019 באתר תרבות
* בעז זלמנוביץ', אהבת נפש - בְשָׂרִי בְּאֶרֶץ צִיָּה וְעָיֵף בְּלִי מָיִם, 11 באוקטובר 2019
* אתי סרוסי, אהבת נפש מאת יהושע בר יוסף, 11 ביולי 2022 באתר דיומא

## הערות שוליים

קטגוריה:ספרים בעברית
קטגוריה:ספרים המתרחשים במדינת ישראל
קטגוריה:ספרות להט"ב
קטגוריה:ספרי הוצאת הקיבוץ המאוחד
יעקב שאול

ממוזער|שער ספר קול יעקב לרבי יעקב שאול
**רבי יעקב שאול** (נפטר בכ"ט בסיון ה'תקי"ט; 1759) היה דיין, מרבני אזמיר ומחבר ספר קול יעקב.

## תולדותיו
נולד באזמיר לרבי חנניה. למד את תורתו מפי רבי יצחק הכהן רפפורט, מחבר ספר בתי כהונה אותו הוא מכנה:. שמע תורה מפי המקובל רבי ישראל בנימין רבי יצחק נוניס בילמונטי, מחבר ספר שער המלך כותב עליו:

התכתב עם חכמי דורו, וביניהם רבי דוד בן רפאל מילדולה מאמסטרדם הסכים יחד עם הרב אברהם אבן עזרא על ספר אורים גדולים בשנת התקי"ח.

נפטר בכ"ט בסיון ה'תקי"ט (1759) ונקבר באזמיר. בין מספידיו היה יוסף נחמולי

## ספרו
* **קול יעקב** (אזמיר תק"ך) - שלושים וארבעה דרושים, פירושי הלכות על הש"ס ועל לשונות הרמב"ם ושו"ת. רבי יצחק נוניס השתדל בהוצאת הספר והגיה אותו, וחתנו של המחבר, רבי משה שאול הביא את הספר לדפוס. יצא בדפוס צילום על ידי מכון אוצרות גאוני ספרד באשדוד תשנ"ז בשני חלקים. בסוף הספר נדפסו חידושיו של אחיו, רבי גרשון שאול.

## קישורים חיצוניים
* 
* 
* 

## הערות שוליים

קטגוריה:איזמיר: רבנים
קטגוריה:האימפריה העות'מאנית: רבנים
קטגוריה:רבנים ספרדיים
קטגוריה:מחברי ספרי דרוש
קטגוריה:דיינים
קטגוריה:רבנים: אחרונים
קטגוריה:נפטרים ב-1759
ג'ריקו סימס

**ג'ריקו אדוארד סימס** (באנגלית: **Jericho Eduard Sims**; נולד ב-20 באוקטובר 1998) הוא כדורסלן אמריקאי המשחק בעמדת הסנטר במילווקי באקס.

## קריירת מכללות
צ'יוזה נולד במיניאפוליס, מינסוטה, והחל לשחק כדורסל עבור אוניברסיטת טקסס באוסטין.

## קריירה מקצועית
בדראפט 2021 ב-NBA נבחר בבחירה ה-58 על ידי ניו יורק ניקס. ב-8 באוגוסט 2021 חתם על חוזה דו כיווני עם ניו יורק ניקס ועם וסצ'סטר ניקס, שלוחתהּ של הניקס בליגת הפיתוח של ה-NBA. ב-9 ביולי 2022 חתם על חוזה לשלוש שנים בניו יורק ניקס.

בעונת 2021/2022 העמיד ב-NBA ממוצעים של 2.2 נקודות, 4.1 ריבאונדים ו-0.5 אסיסטים ב-13.5 דקות למשחק ב-41 משחקים בהם שיחק.

בפברואר 2023 זומן לסוף-שבוע האולסטאר ב-NBA, והשתתף בתחרות ההטבעות.

בפברואר 2025 הועבר בטרייד למילווקי באקס.

## סטטיסטיקות הקריירה
### בעונה הסדירה של ה-NBA

## קישורים חיצוניים

## הערות שוליים

קטגוריה:אמריקאים ילידי מינסוטה
קטגוריה:מיניאפוליס: אישים
קטגוריה:כדורסלנים אמריקאים
קטגוריה:מינסוטה: כדורסלנים
קטגוריה:כדורסלני אוניברסיטת טקסס באוסטין
קטגוריה:כדורסלני ניו יורק ניקס
קטגוריה:כדורסלני מילווקי באקס
קטגוריה:כדורסלני וסטצ'סטר ניקס
קטגוריה:סנטרים (כדורסל)
קטגוריה:אמריקאים שנולדו ב-1998
קונסוליית ישראל בסן פרנסיסקו

**הקונסוליה הישראלית בסן פרנסיסקו** היא אחת מהנציגויות הדיפלומטיות של ישראל בעולם, הממוקמת בסן פרנסיסקו, קליפורניה, ארצות הברית.

הקונסוליה היא הקונסוליה הכללית של ישראל לאזור צפון־מערב האוקיינוס השקט, אחראית על ניהול היחסים עם ישראל באלסקה, צפון קליפורניה, איידהו, מונטנה, אורגון ווושינגטון. לקונסוליה יש קשרים רבים עם הקהילה היהודית המקומית ואף עם תעשיית ההיי־טק המקומית.

ב־2015 הייתה הקונסוליה בסכנת סגירה בעקבות קיצוצים במשרד החוץ אך בסופו של דבר הוחלט שלא לסגור את הקונסוליה. בנובמבר 2018 נערכו עבודות שיפוצים נרחבות בקונסוליה.

## רשימת הקונסולים
* דניאל שק (1997–2000)
* יוסי עמרני (2000–2004)
* דוד עקוב (2004–2008)
* עקיבא תור (2008–2012)
* אנדי דייוויד (2012–2016)
* שלומי קופמן (2016–2022)
* מרקו סרמונטה (2022–הווה)

## קישורים חיצוניים

## הערות שוליים

קטגוריה:יחסי ארצות הברית – ישראל
סן פרנסיסקו
ישראל
פייר קלולו

**פייר קלולו ** (בצרפתית: **Pierre Kalulu**; נולד ב-5 ביוני 2000 בליון שבצרפת) הוא כדורגלן צרפתי המשחק בעמדת הבלם והמגן ביובנטוס מהסרייה א ובנבחרת צרפת.

## קריירת מועדונים
בשנת 2010 קלולו הגיע לאקדמיה לנוער של ליון. באקדמיה התאמנו גם אחיו, אלדו וגדעון. הוא עבר מספר מחלקות נוער עד שבשנת 2018 הגיע לליון-II.

בקיץ 2020 הוא חתם חוזה ל-5 שנים עם מילאן. ב-10 בדצמבר 2020 הוא עלה על המגרש נגד ספרטה פראג.ב-13 בדצמבר הוא שיחק לראשונה בסרייה א'. בהדרגה הוא זכה למקום בהרכב הראשון של המועדון. הוא משחק במרכז ההגנה לצד פיקאיו טומורי.

בסיום עונת 2021/22 הוא זכה עם הקבוצה באליפות הליגה.

ב-21 באוגוסט 2024 עבר אל יובנטוס בהשאלה לשנה תמורת 3.3 מיליון יורו ואופציית רכישה תמורת 14 מיליון יורו.

## קריירה נבחרת
בנוסף לאזרחות צרפתית לקלולו אזרחות של הרפובליקה הדמוקרטית של קונגו. בנוסף לכך יש לו שורשים מרואנדה. החל משנת 2018 הוא שיחק בנבחרות נוער שונות של צרפת. בשנת 2019 הוא השתתף באליפות אירופה לבני גילו והגיע לחצי הגמר. בשנת 2021 הוא היה חבר סגל הנבחרת במשחקי אולימפיאדת טוקיו.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:מגני כדורגל צרפתים
קטגוריה:ליון: כדורגלנים
קטגוריה:כדורגלני אולימפיק ליון
קטגוריה:כדורגלני מילאן
קטגוריה:כדורגלני יובנטוס
קטגוריה:ספורטאים צרפתים באיטליה
קטגוריה:ספורטאים אולימפיים צרפתים
קטגוריה:כדורגלנים צרפתים באולימפיאדת טוקיו (2020)
קטגוריה:כדורגלני נבחרת צרפת
קטגוריה:צרפתים שנולדו ב-2000
מוצרי מעברות

**מוצרי מעברות בע"מ** היא חברה פרטית ישראלית העוסקת בפיתוח, ייצור ושיווק מזון ותוספי מזון לבני אדם ולבעלי חיים. החברה נמצאת בבעלותו המלאה של קיבוץ מעברות, ושם שוכנים גם משרדיה.

## היסטוריה
מוצרי מעברות הוקמה בשנת 1963, כמפעל לייצור תכשירים וטרינריים, תחליפי חלב לעגלים ולטלאים, על בסיס ידע שנרכש ממפעל "אסיא" (שלימים מוזג לתוך טבע תעשיות פרמצבטיות). פעילות זו המשיכה לעבוד כשותפות עם מפעל "אסיא" עד שנת 1988.

בשנת 1975 נכנסה החברה אל תחום הייצור מזון לחיות מחמד (לכלבים וחתולים) דרך חברת "ביופט" עם המותגים "בונזו" ו"לה קט".

בשנת 1981 החלה החברה לייצר מוצרי מזון לתינוקות, תחת המותג "מטרנה", על בסיס ידע שנרכש מחברה שווייצרית. המוצר פותח ושווק בשותפות עם מפעל התרופות של קיבוץ מעבורת "תרימה". הוא זכה להצלחה רבה והפך למוצר העיקרי של החברה, וקו מוצרי מטרנה הורחב. בשנת 1997 הקימה מעברות חברת הפצה משותפת עם חברת דנשר, במטרה לחסוך בעלויות ההפצה. ב-2002 עברה פעילות ההפצה לחברת דיפלומט אחזקות. בשנת 2008 נמכרו 51% ממניותיה של פעילות מטרנה לחברת "אסם", תחת חברה חדשה שהוקמה בשם "מטרנה תעשיות", שאסם הייתה לבעלת השליטה בה. בשנת 2017 נמכרה ל"אסם" יתרת הבעלות כך שהגיעה להחזקה מלאה במטרנה.

בשנת 1993 הונפקה החברה ב והפכה לחברה ציבורית. ב-2004 הנפיקה החברה בבורסה גם איגרות חוב. בשנת 2019 הגיש הקיבוץ הצעת רכש למניות הציבור שהתקבלה והחברה חזרה להיות חברה פרטית.

בשנת 2000, בשיא בועת הדוט-קום, השקיע החברה בחברת הזנק בשם "מליוריס", שעסקה בפיתוח תוכנה למטרות אבטחת בתים ומתקנים, תוך שימוש ברשת האינטרנט להעברת תצלומי וידאו ואירועים בזמן אמת, אולם לאחר שנתיים מכרה את חלקה בהפסד.

בשנת 2003 רכשה מוצרי מעברות את הבעלות המלאה בחברת "ג'ונסון יבואנים", העוסקת ביבוא שימורי מזון לישראל. ב-2006 רכשה "ג'ונסון יבואנים" את חברת המזון האורגני "אדמה".

בשנת 2004 נכנסה החברה לתחום תוספי התזונה והוויטמינים שרכשה את פעילות יצרנית תוספי המזון "אלטמן רוקחות טבעית". שנה אחר כך רכשה 51% מפעילות יצרנית תוספי המזון 'טעם טבע', ומיזגה את שתי החברות לחברה אחת בשם "אלטמן בריאות". ב-2008 רכשה חברה נוספת בתחום, "אנליט", תמורת 14.7 מיליון שקל.

בשנות ה-2000 החלה החברה בפעילות בינלאומית. ב-2004 חברת הבת "מסטיבק", חתמה על הסכם עם חברה מאיטליה לייצור ושיווק מקומי של חיסון לפרות. שיתוף פעולה שנועד להתגבר על מגבלות האיחוד האירופי ליבוא תרכיבי חיסון וצורך ברישוי מקומי באירופה. ב-2006 רכשה פעילות
בתחום המזון לחיות מחמד בטורקיה, כולל מפעל ייצור. ב-2011 רכשה יצרנית תוספי מזון בפולין. ב-2017 רכשה 40% ממניותיה של חברה צרפתית לייצור חומרי גלם מאצות.

## תחומי פעילות
* ייצור, יבוא ושיווק מזון ומוצרים לחיות מחמד.
* ייצור, יבוא, שיווק והפצה של תוספי תזונה, ויטמינים ומינרלים, תכשירים הומאופטיים, קוסמטיקה טיפולית.
* פעילות חקלאית וטרינרית של ייצור תחליפי חלב לעגלים, טלאים וגדיים.
* ייצור חומרי גלם המשמשים לתעשיות המזון, תוספי המזון והקוסמטיקה.
* מדילינק - אתר לסחר מקוון של מוצרי בריאות ופארמה.
## קישורים חיצוניים
* 

## הערות שוליים

קטגוריה:מעברות (קיבוץ)
קטגוריה:התעשייה הקיבוצית
קטגוריה:חברות שנסחרו בבורסה לניירות ערך בתל אביב
קטגוריה:ישראל: חברות פרטיות
קטגוריה:חברות מזון ישראליות
קטגוריה:ישראל: חברות שהוקמו ב-1963